open-index/open-wikipedia-markdown huggingface dataset:
Nacionalismo basco

O **nacionalismo basco** ye una ideolochía politica que quier a unidat y defensa d'a entidat politica d'os territorios bascos, repartitos entre Espanya y Francia.

Mientres mas de cient anyos d'historia s'ha subdividito en diferents corrients ideyolochicas, culturals, rechionalistas, autonomistas dica independentistas y, beluns sectors minoritarios defienden a violencia.

Unos d'os mas importants nacionalistas bascos estió Sabino Arana.

## Simbolochía
O nacionalismo basco tien una simbolochía propia. Cada domingo de Resurrección os nacionalistas bascos celebran o día d'a Patria Basca, dito *Aberri Eguna*.

Atros simbolos d'o nacionalismo son:

* Ikurriña: Bandera creyata ta estar en prencipio a bandera de Bizcaya, a suya espardidura fació que fuese aceptada como bandera oficial d'Euskadi.
* Lauburu: Estrela solar que en l'Alto Aragón se troba tamién en l'arte popular y se denomina "cuatrefuellas". O nacionalismo lo ha identificato como símbolo d'a unión d'Hegoalde. A cada provincia le correspondería una cabeza.
* L'Arrano Beltza: Literalment 'Alica Negra', estió lo siello d'o rei d'orichen navarro Sancho. Se creye que estió a primera bandera de Basconia.

## Partius nacionalistas
* Euzko Alderdi Jeltzalea (EAJ-PNV).
* Eusko Alkartasuna.
* Batasuna.
* Aralar.
* Euskal Herrialdeetako Alderdi Komunista.
* Batzarre.
* Abertzaleen Batasuna.
* Eusko Abertzale Ekintza (EAE-ANV).
* EKA.
* Movimiento Comunista d'Euskadi.
* Euskadiko Ezkerra.
* Nafarroa Bai.
* Sortu.

## Se veiga tamién
*Euskadi Ta Askatasuna
Andecha Astur

**Andecha Astur** (AA) ye un partiu politico asturiano d'ideolochía nacionalista asturiana y progresista. O suyo simbolo ye a religada roseta hexapetala.

Lo fundoron en 1990, encara que dica agora no ha conseguito representación en a *Chunta Cheneral d'o Principato d'Asturias*. En o periodo 2003-2007 tenió dos concellers, uno en Riosa y unatro en Carreño. O Secretario cheneral d'o partiu ye Daniel Cueli.

En 2004 *Andecha Astur* se presentó a las eleccions a o Parlamento Europeu drento d'a coalición *[[Europa d'os Pueblos]]*. En 2007 se presentó a las eleccions municipals y autonomicas y no tenió representación.
Dialectos d'o castellano

Os diferents **dialectos d'o castellano** han cambiau con o tiempo y con a expansión d'o castellano. Bi ha dialectos en Espanya, America y Africa. Cal destacar tamién que en a población hispanoamericana prencipalment d'Estaus Unius y o Mexico amán d'Estaus Unius se dan mesclas linguisticas sin garra normalización conoixidas como spanglish y pocho respectivament.

## Dialectos orichinals
En primeras, antes d'a conquista de Toledo i heba cuatre dialectos:

* Castellano de *La Montanya* (l'actual Cantabria).
* Burgalés
* Castellano de La Rioja medieval
* Castellano d'a Extremadura Soriana (plegaba mesmo ta Sepulvega).

O primero limitaba con l'astur-leyonés y teneba influencias astur-leyonesas.
O tercero teneba substrato navarro-aragonés y adstrato basco. Yera representato por a obra de Gonzalo de Berceo.
O cuatreno teneba influencia navarro-aragonesa y yera representato por o Poema de Mio Cid.

## Baixa Edat meya
Cuan Castiella s'estendeba por o centro y o sud d'a peninsula existiban 3 arias lingüisticas:

* Aria septentrional: Sub-Meseta Norte
* Aria central: Sub-Meseta Sud, bien representato con a parla de Toledo, con repuis de mozarabe que desapareixeban poquet a poquet.
* Aria meridional.

## Edat moderna y contemporania
Cuan se fació un estato centralizato en Madrit, l'aria septentional influyó en a central, a parla de Toledo perdió muitos caracters tipicos, y quedó disuelta, quedando huei por o que fa a o castellano peninsular dos arias linguisticas:

* Aria septentrional:
** Castellano d'a Meseta norte.
** Castellano de l'Alto Ebro.
** Castellano d'Aragón.
** Churro.
* Aria meridional:
** Castellano d'a Meseta sud.
** Extremenyo.
** Andaluz.
** Murciano.

O *castellano de l'Alto Ebro*, o *castellano d'Aragón* y o *churro* tienen substrato navarro-aragonés y o *murciano* tiene muita influencia catalana y aragonesa.

## Bibliografía
* LAPESA, Rafael: *Historia de la lengua espanyola*, p.&nbsp;162. Madrid, Escelicer, 1968
Circo glaciar

Un **circo glaciar** ye cualsiquier formación orografica que tienga forma d'anfiteatro en a cabecera d'una valle, cheneralment orichinada per a fuerza d'a erosión d'os glaciars, encara que también pueden estar clamadas asinas en a fabla popular altras formacions d'orichens diversos que no sian pas d'orichen glacial.

Gosan estar formatos per dos partis clarament diferenciadas; a man *baixa*, a on s'acumulan a nieu y o chelo, y a cabecera *alta*, a on a nieu ye mes espesa, dipositada nevazo a l'arreo d'altro, zaguer repui d'o glaciar en l'actual clima calido. Son circo glaciars con glaciars remasas dica l'actualidat, en Aragón, o Pineta y a faldada d'as Tres Serols.

A toponimia que emplega a parola circo glaciar ye muito frecuent en l'Alto Aragón. Asinas, i trobamos *circo glaciars* per eixemplo en:

* Circo de Pineta, a cabecera d'a valle Verde.
* Circo de Gorrunduet, en a valle d'a Yaga (Tella).
* Circo de Biceto, en a *Montanya Sensa* (valle de Puértolas).

En o Pireneu bi n'ha de mida gran en Gavarnía, Barrosa, Estaubé, Tormoseta, Armenya y Marmorés, y de mida chica en Cotiella (Ribereta Ciega), l'Aneto (Ixalenques) y Belarra.

O fondón d'os circos glaciars gosa estar muit escarbato (sobreexcavación glacial), y cuan i desapareixe o chelo por cambios climaticos queda ocupato por augua de fusión orichinando ibons. A mesma morrena glacial u un umbral rocoso pueden fer d'entiba.

## Referencias
Cheolochía rechional

A **cheolochia rechional** ye a branca d'a cheolochía que estudia diferents aspectos (estructurals, estratigraficos, etc...) de una rechión concreta.

En Aragón as tres rechions cheolochicas son:
*Pirineus.
*Depresión d'Ebro.
*Sistema Iberico.
Castellano enguerín

O **castellano enguerín** ye a parla castellana local d'Enguera (Valencia). A comarca d'Enguera dita *[[Canal de Navarrés|La Canal de Navarrés]]*, se repobló con navarros, que i levoron a suya lengua y deixoron marca en a toponimia.

## Descripción
### Fonetica
En Navarrés y Anna bi ha distinción entre a -s- xorda de *pa*'ss**ar '' y a -[[Fricativa alveolar sonora|s]]- sonora de ''ca**s**a, rabo**s**a, tere**s**a.''

En [[Enguera]] no se-i aprecia pas seseyo, y amás conserva a pronunciacion [[edat meya|medieval]] d'a **z** [[Idioma castellano|castellano]]-[[idioma aragonés|aragonesa]]; mantiene as **ts** y **ds** foneticas xordas (''dan**ts**a, a**ts**ucar'') y sonoras (''on**ds**e, co**ds**ina'').

En tota ixa zona debant dita bi ha oposición de **v** fricativa y **b** oclusiva, como en [[Idioma castellano|castellano]] medieval u como s'ha conservau en o [[idioma valenciano|valenciano]] actual. Esto amuestra que a **b**, **v** d'a ortografía castellana no corresponde con os fonemas d'o [[Idioma castellano|castellano]] medieval:

* Eixemplos: ''be**v**er, a**v**er, ca**v**allo, **v**ida, **b**iga''.

(en o [[Cantar d'o mío Cit]] podemos leyer igual ca**v**allo, canta**v**a, ha**v**er, etc..)

Conserva a **-x-** [[idioma aragonés|aragonesa]] (y [[idioma catalán|catalana]]), en ''i**x**e, cu**x**a y ca**ix**eta''.

En Enguera bi ha casos de conservación d'a ch- aragonesa, (**ch**irar, **ch**elar), de palatalización d'a **ll-** inicial: **ll**onganiza, **ll**evantar.

Sindembargo a F- inicial se pierde mesmo en aragonesismos que la gosan mantener en [[Castellano en Aragón|parla baturra]], (**h**iemo por **f**iemo). Ye curioso que o infinitivo ''fer'', que en [[ayerbense]] ye castellanizau en ''fazer'', en Enguerín se conserve como "***h*'er*".

===Morfolochía===
Tamién existe un [[pasau perfecto perifrastico]] coincidindo con o [[Idioma catalán|catalán]] buegant: *se'n **va ir***, ("se'n fue"). Esto lo trobamos tamién en [[ribagorzano aragonés|ribagorzano]].

A principios d'o [[sieglo XX]] se replegó en Enguera a forma verbal d'imperfecto *queri**v**a*, tipicament aragonesa.

Como puede veyer-se se conservan muitas trazas [[idioma aragonés|aragonesas]], que son comuns con o [[Idioma catalán|catalán]], y ixo ye por o grau de contacto y integración que existe dende fa muito tiempo con os [[catalán de Valencia|valencians catalanoparlants]] (a lo contrario que no en a "[[Valencia castellana]]" de [[Cofrentes]]-[[Utiel]]). En a comarca d'[[Exatiba]] existe un concurso literario con tres modalidaz: [[valenciano]], [[Idioma castellano|castellano]] y *dialecto enguerino''.
Val d'Ebro

La **Val d'Ebro** son amplos terrenos de lo nord-este de la peninsula Iberica que son situaus en la cuenca hidrografica d'Ebro, sobre tot en lo sector central suyo, mas plano y mas fondo.

Lo termin ye cerca de lo termin *[[Depresión d'Ebro]]*, pero parando cuenta a criterios cheolochicos y cheomorfolochicos no correspone de tot a ixo, pus cuan se parla de *Val d'Ebro* tamién s'incluyen terrenos con montanyas baixas de lo Sistema Iberico y Cordeleras Costeras Catalanas, que forman una unidat natural diferent a la Depresión d'Ebro.

En localidaz chunto a Ebro bi ha habiu historicament formacions de microtoponimos con la mesma denominación pa dicir a partidas de lo suyo termin en las marguins d'este río.

## Referencias

## Se veiga tamién
*Depresión d'Ebro.
Baturro

O termin **baturro** puet fer referencia a:

* Os **habitants rurals** d'Aragón, especialment d'a val d'Ebro.
* O **dialecto** d'o castellano charrau en Aragón, se veiga castellano en Aragón.
Sena Maritimo

**Sena Maritimo** (76) (en francés *Seine-Maritime*) ye un departamento francés situato en a rechión de Normandía, en l'antiga provincia de Normandía.

A suya población ye de 1.239.138 habitants (1999) en una superficie de 6.278 km², con una densidat de población de 197 hab/km².

A suya capital se troba en a ciudat de Roan, y en fan parte 3 districtos, 69 cantons y 745 comunas.
Castellano de La Rioja medieval

O **Castellano de La Rioja medieval** estió a variant de l'idioma castellano que se charró en La Rioja en a Edat Meya por castellanizar-se o navarro-aragonés que se i charraba.

O riojano precastellano ye representato por as Glosas Emilianenses, o castellano de La Rioja medieval ye representato por o que escribiba Gonzalo de Berceo y por bels textos d'o Becerro de Val Vanera. Cuan Castiella conquier La Rioja a lo reino de Navarra empecipia una lenta castellanización.

## Fonetica
En La Rioja se rechistran castellanismos foneticos ya en o sieglo XI:
*Aspiración d'a F- inicial
*-it- > *ch*, en  *peggare* (*pechar* en castellano, *[[peita]]r* en aragonés, que vien d'o latín PACTARE).
*-ll- > -j-. Se vei a *j* prepalatal fricativa sonora d'o castellano medieval representata con *g* en *kallega* (*calleja* en castellano actual), *castegon* (*[[castejón]]* en castellano actual, *[[castellón]]* en aragonés).

O **castellano medieval de La Rioja** teneba afinidaz foneticas con o castellano de Cantabria en contraposición a o burgalés, porque teneba:
* Grupo  -MB-  (*palombiella*).
* Grupo  -mn- (*nomne*, *semnar*), que en castellano hue ye *-mbr-*.

## Morfolochía
Coincidiba con lo castellano de Cantabria en:
* Emplego de contracción preposición-articlo como de *ena*, *cona*:
***Ennos folos*, *ennos posateros*, *ennas eras*, *enna Guardia*, *enna plana*, *ennos foios*. As formas *o*, *os*, *a*, *as* nomás se troban que dezaga d'a preposición *en*.

Se'n diferenciaba sindembargo en que bi heba bellas particularidaz:
* Articlo *lo*. Se rechistra encara en o libro becerro de Val Vanera, d'o sieglo XI:
***lo espino*, *lo prato*, *lo laco*, *lo abatte*, *lo Caluo*.
* Lo pronombre de dativo *li*, *lis*, que hue encara se troba en cheso y ansotano yera a sola que s'emplegaba en l'Alta Rioja en lo sieglo XIII.
* En o sieglo XI s'emplega encara o demostrativo singular *esti* y *aquesti* como en romance navarro, en cheso y en aragonés d'a Comunidat de Teruel.
* A conchunción *plus* que coexistiba con *mays*.
* Se conservaba lo emplego de *[[sufixo -iello|–iello]]*, que no se fació *-illo* dica mitat d'o sieglo XIII.
* Entre os sieglos XIII y XIV, La Rioja ye entre os zaguers puestos on os textos notarials encara tienen perdua de vocal final: *siet*, *-ment*, *Torr*, *recibient*. Este caracter heba entrau en castellano septentrional por o camín de Sant Chaime, plegó a estar muito estendillau, pero en ixos tiempos que este caracter yera en decadencia en castellano cheneral por a normativa alfonsí basada en o toledano.

## Lexico
Dica o castellano de La Rioja actual presenta aragonesismos lexicos como *[[rosada]]*.

## Referencias

## Bibliografía
* Rafael Lapesa: *[[Historia de la lengua española]]*. Editorial Gredos. 1981
Sabino Arana

**Sabino Arana Goiri** (Abando, 1865 - † Sukarrieta, 1903), *Arana Goiri'tar Sabin*, seguntes o sistema onomastico que él desenrrolló, estió un politico basco, pai d'o nacionalismo basco y establidor de l'actual *[[Euzko Alderdi Jeltzalea]]*. Tamién creyó la ikurriña, que hue ye a bandera oficial d'o País Basco.

## Se veiga tamién
* Cancions con letra de Sabino Arana.

## Vinclos externos
Adradas

**Adradas** ye un municipio castellan-leyonés, situato en a provincia de Soria, comarca d'Almazán y partiu chudicial d'Almazán.

A suya población ye de 77 habitants (2008), en una superficie de 67,47 km² y una densidat de población de 1,14 hab/km².

## Cheografía
A localidat d'Adradas ye situata a 1.051 metros d'altaria sobre o livel d'a mar, a una distancia de 50 km d'a ciudat de Soria, a capital d'a suya provincia.

D'o suyo termin municipal fan parte os lugars de Sauquillo del Campo y Ontalvilla de Almazán.

## Administración
### Alcaldes
Nacionalismo valenciano

O **nacionalismo valenciano** u **valencianismo** ye una corrient de pensamiento pulitico que aspira a o maximo nivel d'autogubierno de o País Valenciano; solenco u en o conchunto de as tierras de luenga catalana, ditas Países Catalans per os nacionalistas.

Bi ha muitas corrients dientro d'o nacionalismo valenciano, encara que podemos arronclar-las en dos: o valencianismo catalanista defensor de os Países Catalans y o valencianismo circumscrito nomás a o País Valenciano. Encara que con trazas diferents, toz tratan de consiguir o maximo grau de sobiranía ta o pueblo valenciano respective a Espanya, incluyiu o dreito a l'autodeterminación y la independencia.

O teorico mas important de o nacionalismo valenciano ha estato Joan Fuster (1922-1992). A suya obra prencipal ye o libro *Nosaltres els Valencians* (*Nusaltros os Valencianos*) publicato en 1962. Ista obra se considera a base de o nacionalimo valenciano actual.

## Vinclos externos

* Nosaltres, els Valencians, de Joan Fuster. Versión electronica de o libro.
Nacionalismo andaluz

O **nacionalismo andaluz** ye un movimiento politico y social que defiende o reconoiximiento d'Andalucía como nación drento d'Europa.

Os prencipals partius andalucistas actuals son o *[[Partido Andalucista]]* (PA) y o *[[Partido Socialista de Andalucía]]* (PSA), encara que tamién bi ha en o movimiento atros grupos y partius, como *[[Colectivo de Unidad de los Trabajadores - Bloque Andaluz de Izquierdas]]* (CUT-BAI), *[[Nación Andaluza]]* (NA) u *[[Asamblea Nacional de Andalucía]]* (ANA). Antiparte, o *[[Sindicato de Obreros del Campo]]* (SOC) tamién se define como andalucista.

## Vinclos externos
* Historia de l'andalucismo, en a pachina web d'o *[[Partido Andalucista]]*.
Nacionalismo gallego

O **nacionalismo gallego** ye una corrient social (con as suyas dimensions culturals y politicas) que proposa o reconoiximiento de Galicia como nación.

## Ideolochía
Drento d'o nacionalismo gallego se pueden trobar dos corrients ideyolochicas prencipals:

Una mayoritaria, que quier una amplia autonomía, u a transformación d'Espanya en un estato federal o confederal.

Atra, a ezquierda independentista, que apuesta por a ruptura con o Estado espanyol y con o modelo de sociedat capitalista.

Estas dos corrients, sindembargo, en tienen puntos en común como son a esfensa d'a luenga (esfendendo beluns o reintegracionismo) y a cultura gallega, o reconoiximiento de Galicia como una nación y a esfensa d'a integración d'os municipios gallego-parlants d'Asturias y Castiella y Leyón en Galicia.
 
En Galicia predomina o nacionalismo d'ezquierda, dende posicions que van dende a ezquierda radical (Primeira Linha) dica posicions moderadas de centro-ezquierda (BNG).

## Partius y organizacions nacionalistas
* Bloque Nacionalista Gallego.
* Partido Galeguista.
* Frente Popular Galega.
* Nós-Unidade Popular.
* Primeira Linha.
* Assembleia da Mocidade Independentista.
* Terra Galega.
Orne

**Orne** (61) (en normando *Ôrne*) ye un departamento francés situato en a rechión de Normandía.

A suya población ye de 292.337 habitants (1999) en una superficie de 6.103 km², con una densidat de población de 48 hab/km².

A suya capital ye en a ciudat d'Alanzón, y en fan parte 3 districtos, 40 cantons y 505 comunas.
A Manga (Francia)

**A Manga** (en francés *Manche*, en normando *Maunche*) ye o departamento numero 50 de Francia, situato sobre una peninsula a o norte de Normandía.

Muga a o norte y a l'ueste con a canal d'a Manga, a o sud con as rechions de Países d'a Loira y Bretanya, a l'este con Calvados y Orne (en a rechión de Baixa Normandía).
Lugar

Un **lugar** (d'o latín *< locālis*) ye una entidat de población mes chicota que no una ciudat u una villa, encara que no i hai una definición clara ta determinar cuan un nuclio habitau ye un lugar, villa u ciudat. Pende en a zona, a epoca y, mas que mas, d'a historia, ya que ta que un lugar se convertise en una villa u ciudat caleba que ista distinción l'atorgase a maxima autoridat civil d'o país. Tampoco no ye de buen distinguir o concepto de lugar d'os de lugarón, aldeya, pardina, vico, vecindau, rabal, encara que os lugars gosan tener una churisdicción propia (como municipio u como atras menas d'entidaz locals menors). Tamién ye cierto que a categoría de lugar ha estau muit ligau a lo largo d'a historia a la de parroquia, base d'a organización territorial relichiosa.

En tot caso, se gosa considerar que un lugar ye un conchunto de casas perteneixients a un mesmo municipio, delimitadas por elementos urbans u naturals, con servicios basicos ta os suyos habitants y con una identidat común creyada historicament. O estilo de vida d'os lugars ye, por un regular, mas ligau a la naturaleza que o d'as ciudaz, con actividaz economicas prencipalment d'o sector primario (agricultura, ganadería, pesca, menería...).

## Se veiga tamién

* Ciudat.
* Villa.
* Pardina.
* Lugarón.
* Aldeya.

## Notas


## Referencias

## Vinclos externos
Congosto d'as Cambras

O **congosto d'as Cambras** u **forato d'as Cambras** (*Desfiladero del Vellos* en castellano) ye un congosto natural esgarrapato en a roca calsinera per o río Bellós d'entre lo molín d'Aso (encara a dintro d'o Parque Nacional d'Ordesa y d'as Tres Serols) dica la *Fuent d'os Banyos*, 9 km auguasval, a man de Puyarruego, en a comarca aragonesa de Sobrarbe.

O relieve dintro d'o canyón bi ha estato sozmeso a erosión durantes milenios y per ixo huei se-bi troban formas caracteristicas en tot o suyo recorrito. As *Cambras* que le'n dan o nombre no son si que concavidaz carateristicas d'a penya que en alcurzar-se-be lo río durante a sabels periodos antigos se fayoron esgarrapatas d'as parez d'o canyón, quedando estraplomatas as leneras enta cutio.

A beluns d'es suyos pasos, o congosto adube una angostuera de nomás uns 10 u 15 m d'amplura per mes de 40 d'altura cuasi vertical, fendo-be güembrosos os suyos recolons. A vechetación ye asinas muit variada, con d'una destacable población de taixos que con as radices suyas aferratas en a pietra preban de plegar enta la luz. Altras especies como fayos, caixicos, castanyeros y similars también bi son abundants.
Assembleia da Mocidade Independentista

L**'Assembleia da Mocidade Independentista** (en aragonés *Asemblea d'a Choventut Independentista*, **AMI**) ye una organización politica independient d'ezquierda de Galicia (Espanya) formata por chóvens.

A AMI s'establió en 1993 como organización chovenil de l'Assembleia do Povo Unido (en aragonés *Asemblea d'o Pueblo Uniu*) pero siguió mantenendo a suya estructura cuan en 1995 se disolvió ixa asemblea. En as zagueras eleccions han perdito o voto ta Nós-Unidade Popular que ha tenito 1700 votos. Beluns d'os suyos miembros fuoron detenidos por a policía acusatos de terrorismo. Dos d'os suyos melitans (Xiana Rodriguez y Uxio Caamanho) fuoron trasladatos respectivament a garcholas d'Ávila y de Cádiz ya que o 24 de chulio de 2005, un día antis d'o Día d'a Patria Gallega metioron un artefacto explosivo en a seu de Caixa Galicia en Santiago de Compostela.
Herri Batasuna

**Herri Batasuna** (*Unidat Popular* en basco) estió una coalición politica basca, que se definiba a si mesma como de cuchas *abertzale* ("amant d'a patria" en basco) y buscaba a independencia y o socialismo ta Euskal Herria. Se refundó como Batasuna.
Sinn Féin

O **Sinn Féin** (en irlandés; *Nusatros Mesmos*) ye un partiu politico irlandés. Ye a favor de creyar una Republica d'Irlanda unita, ye decir, a reunificación d'Irlanda.

O Sinn Féin emprencipó con a campanya politica d'Arthur Griffith y William Rooney en primerías d'os sieglo XX. Mientres muitos anyos, o Sinn Féin estió una federación de grupos politicos cual unica connexión real y inspiración yera o periodico editato por Griffith.
Primeira Linha

**Primeira Linha** ye una organización politica comunista de Galicia integrata en o denominato *Movimiento de Liberación Nacional Gallego*. Refirma a independencia de Galicia.

Fa parte de Nós-Unidade Popular.

Naixió en Galicia en 1996, en una etapa marcata por a cayita d'os rechimens comunistas europeus, con l'obchectivo d'organizar a corrient independentista y comunista existent en l'interior d'o Bloque Nacionalista Gallego.

## Vinclos externos
* Pachina web de Primeira Linha
Mitolochía

A **mitolochía** ye un conchunto de mitos relativament cohesionatos, relatos que fan parte d'una determinada relichión o pueblo. Tamién se clama mito a toz os discursos, narracions u expresions culturals d'orichen sagrato.

A mitolochía mas conoixita y valorata en a literatura y l'arte occidental ha estato a mitolochía clasica. De feito os mitos y dioses griegos asimilatos por os romanos teneban una mitolochía d'o mesmo orichen indoeuropeu, pero de caracters diferents, mas simples. Os romanos feban una *interpretatio*, es decir una sincretización con os dioses d'atros países clamando a ixos dioses por o nombre d'o dios romano mas pareixito.

## Bibliografía
* 
* Stefan Arvidsson, *Aryan Idols. Indo-European Mythology as Ideology and Science*, University of Chicago Press, 2006. ISBN 0-226-02860-7
* Joseph Campbell:
** *[[The Hero with a Thousand Faces]]*. Princeton University Press, 1949.
** *Flight of the Wild Gander: Explorations in the Mythological Dimension: Select Essays 1944–1968*  New World Library, 3rd ed. (2002), ISBN 978-1-57731-210-9.
** *[[The Power of Myth]]*. Doubleday, 1988, ISBN 0-385-24773-7.
** *[[Thou Art That (book)]]*. New World Library, 2001, ISBN 1-57731-202-3
* Louis Herbert Gray, *The Mythology of All Races*, 1916.
* Lucien Lévy-Bruhl:
** *Mental Functions in Primitive Societies* (1910).
** *Primitive Mentality* (1922).
** *The Soul of the Primitive* (1928).
** *The Supernatural and the Nature of the Primitive Mind* (1931).
** *Primitive Mythology* (1935).
** *The Mystic Experience and Primitive Symbolism* (1938).
* Santillana and Von Dechend (1969, 1992 re-issue). *Hamlet's Mill: An Essay Investigating the Origins of Human Knowledge And Its Transmission Through Myth*, Harvard University Press. ISBN 0-87923-215-3.
* Isabelle Loring Wallace and Jennie Hirsh, *Contemporary Art and Classical Myth*. Farnham: Ashgate (2011), ISBN 978-0-7546-6974-6
* Walker, Steven F. and Segal, Robert A., *Jung and the Jungians on Myth: An Introduction*, Theorists of Myth, Routledge (1996), ISBN 978-0-8153-2259-7.
* Vanda Zajko and Miriam Leonard, *Lauphing with Medusa*. Oxford: Oxford University Press (2006), ISBN 978-0-19-923794-4.

## Se veiga tamién
* Mitolochías pirenencas.
* Mitolochía aragonesa.

## Vinclos externos

*  ''Encyclopedia Mythica''.
Yonne

**Yonne** (89) ye un departamento francés situato en a rechión de Borgonya-Franco Condau. Debe o suyo nombre a o río Yonne. A suya capital (u prefectura) ye a ciudat d'Auxerre.
Nièvre

**Nièvre** (58) ye un departamento francés situato en a rechión de Borgonya-Franco Condau. Orichinalment se deciba *Nyèvre*, y debe o suyo nombre a o río Nièvre
Esconchurador

Un **esconchurador** u **esconchuradero** ye una edificación relichiosa tipicament medieval exclusiva de l'Alto Aragón y cualques valles de Catalunya y lo Pireneu francés.

Os esconchuradors cumpliban funcions a meyo camín d'entre a relichión cristiana y l'antigo paganismo, relacionando-se dende tiempos antigos con a contraversión de mals datos, y a prevención de pestes, tronadas y altras catastrofes naturals que podesen esdevenir en as antigas formas de vida. L'emplego mes habitual d'estas edificacions, sin de garra duda, heba d'estar a prevención de desastres meteorolochicos que d'altra maniera podeban malmeter a cullita de l'anyada. Asinas, mos ne son arribatos dica hue bels metodos antigos, per vía d'a transmisión oral d'a memoria d'aquelas tradicions, d'os ritos que se i feban.

Per eixemplo, en o de Sant Vicient d'a Buerda se diz que i trucaban as campanas d'a ilesia a escape cuan se veyeba venir boiras de tronada per alto d'a sierra de Sant Visorio, y dimpués o mosén d'o lugar s'aprestaba a decir as parolas d'a *esconchura*, a cerimonia que heba de contradecir os designios d'as bruixas d'os puertos fendo que a tronada pasás per o lugar sin causar garra desastre.

Os ditos d'a esconchura soleban estar simples, de só que bels versos puet estar que encara inventatos per cualsiquier mosén anterior, anque ixo no se ye sabido. Per eixemplo, adintro d'o esconchurador de Sant Vicient se diz que se i deciban as siguients parolas:

Mientres se deciban ixes versos, o mosén expardiba augua bendita per o suelo de l'edificio y también en arrullaba enta alto a l'aire, y d'ixa manera se suposa que as nubladas quedaban advertitas.

Altros esconchuradors de Sobrarbe son lo un de Guaso, que comparte as formas arquitectonicas chenerals con Sant Vicient y Mediano (que només amaneix per dencima l'augua cuan l'augua de l'entibo baixa); planta cuadrada con o tellau de cuatro versants, que s'orientan ta os cuatro puntos cardinals con una arcada obierta en o lateral. También cal parar atención ta lo d'Asín de Broto perque no ye cuadrato si que tiene planta rectangular fendo de barana d'o recinto d'a ilesia con o suyo cuerpo.

Pareix que en o sieglo XVI existiba a practica d'esconchurar as tronatas en a Comunidat de Daroca y en lo Mas de las Matas y en deciban *escantar los nublos*. Os clerigos que *escantaban los nublos* yeran conoixitos como *nubleros* y podeban fer-lo dende os campanals.

## Referencias

## Vinclos externos
* Esconchurador d'a Cruz Blanca
* Rota, que incluye imáchens y referencias d'esconchuradors
* Etiqueta "Esconjuradero" en ''Flickr''.
* Bels esconchuradors en a comarca d'o Parque Natural de Guara.
Almochuel

**Almochuel** ye un municipio aragonés d'a provincia de Zaragoza, en a comarca d'o Campo de Belchit, rodeyato por a provincia de Teruel.

A suya población ye de 26 habitants (2010) en una superficie de 32 km², con una densidat de población de 0,81 hab/km².

## Cheografía
A localidat d'Almochuel ye situada a 275 metros d'altaria dencima d'o livel d'a mar, a una distancia de 64 km d'a ciudat de Zaragoza, a capital d'a suya provincia y d'Aragón. Perteneix a la comarca Campo de Belchit pero ye rodeyada cuasi de tot por termins de municipios d'a comarca d'o Baixo Martín.

Una part d'o termin municipal a lo sud d'a ribera d'o río Aguas, y en concreto as partidas de *Planos Altos de Pedrenyales* y *El Ventorrillo* corresponde a Los Pedrenyals, un gran chacimiento de pedrenya evaporitica. En esta zona bi ha una partida dita *Sardones Altos* a on bi heba una salada actualment desecada.

Bi ha un entibo en o río Aguas que ha estau siempre vuido y que cuan se plenó, (en una gota frida de l'anyo 2000) quedó inservible.

### Mugas
O suyo termin muga con Zaila, La Puebla d'Íxar, con Binaceit y con Belchit.

## Toponimia
Se puet interpretar como d'orichen mozarabe en base a la *ch* (como *capacho*, *esfardacho*, *rigachuelo*) y en a rematanza d'o diftongo *–uel* (como Estercuel, Pozuel, Teruel). Se conoix una forma latinizata d'o nombre (*Almocol*) por un texto de 1242 cuan lo Bispe de Zaragoza Frai Vicent lo compró a Artal de Castellot.

Pero no ye de descartar que se remonte a l'arabismo "almarchal" preso por l'aragonés, pus en Alfacharín trobamos un toponimo pareixito deribato d'esta palabra: *Brazal del Marchuel*.

En a redolada d'Almochuel, (lugars d'as comarcas d'o Baixo Martín y Campo de Belchit), tamién se pronuncia *Almuchuel*.

Bi ha microtoponimos en aragonés u con component aragonés como *Planos Altos de Pedrenyales*, *Sardones Altos*, *Las Planas* y *Las Planas de la Hoya*.

## Apellitos
Un apellito tipico d'Almochuel ye *Reinao*.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:54
TimeAxis   = orientation:vertical
ScaleMajor = unit:year increment:11 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:43
  bar:2000 from:0 till:50
  bar:2002 from:0 till:51
  bar:2004 from:0 till:49
  bar:2006 from:0 till:39
  bar:2008 from:0 till:33
  bar:2010 from:0 till:26
  bar:2012 from:0 till:42
  bar:2014 from:0 till:35
  bar:2016 from:0 till:31
  bar:2018 from:0 till:29
  bar:2020 from:0 till:24
 


## Administración
### Reparto de concellers




### Alcaldes

## Molimentos
*Ilesia parroquial, un edificio d'estilo barroco. A ilesia fue reconstruita dezaga a Guerra Civil.

## Referencias
Branca castellana

A **Branca castellana** son una serie de sierras a o sud y ueste d'a Cuenca d'Almazán que plegan enta lo sud-este dica la fuesa de Teruel.

Perteneixen a la branca castellana as sierras d'a paramera de Molina, a Sierra de Santa Cruz, a Sierra Menera, a Sierra d'Albarracín, Monts Universals y seguntes bella clasificación a Chabalambre, que Manuel Terán y Solé Sabarís consideran d'a branca aragonesa.

## Referencias

## Bibliografía
*  Julio Muñoz Jiménez,  Concepción Sanz Herráiz: *Guía Física de España. 5 Las Montañas*. Alianza Editorial, 1995.
*  J. Vilá Valentí, Lluís Solé Sabarís, Manuel Terán: *Geografía general de Espanya*. Ariel Geografía. 1194.
Branca aragonesa

A **Branca aragonesa** son una serie de sierras d'o Sistema Iberico Central a lo norte u a lo este d'a Depresión de Calatayú-Teruel y fuesas tectonicas relacionatas.

Perteneixen a esta branca a Sierra de Moncayo, a Sierra de la Virchen, a Sierra de Cucalón, Sierra de Sant Chust, a Sierra de Bicort, a Sierra de Gúdar, atras sierras d'o Macizo d'o Mayestrato y Penyagolosa. A Sierra de Chabalambre s'inclui en a branca aragonesa seguntes Solé Sabarís.

En o sector "Arco de Beceit-Portalrubio" bi ha encabalgamientos y plegos con direccions intermedias entre as d'o Sistema Iberico y as d'as Catalanides.

En o sector oriental y dende o Mayestrato totas as aliniacions estructurals d'a cordelera quedan tallatas por un sistema de fallas escalonatas de dirección cuasi norte-sud paralelas a la costa que funden a cordelera baixo a mar. Os vulcans d'Els Columbrets y Cofrentes son asociatos a estas fallas.

O Paleozoico aflora en una extensión gran, a potencia d'o Mesozoico ye menor. Esto podría significar que yera una zona sedimentaria mas alta u un umbral sedimentario.

Existe un Permo-Trías discordant sobre o Paleozoico plegato en a orochenia hercinica, con facies chermanica. Ye menos potent que en a branca castellana y incompleto. O Bundsandstein (rodeno) manca sobre bels releus paleozoicos, en os que ye dencima o Muschelkalk dreitament. O Keuper tiene poco espesor, ye mas detritico y nomás tiene bella impotancia y desarrollo d'Evaporitas en o sudest, en a Cuenca d'o Mayestrato, a sola zona on tamién apareixen as dos barras dolomiticas d'o Mushcelkalk.

## Bibligrafía
* J. Vilá Valentí, Lluís Solé Sabarís, Manuel Terán: *Geografía general de Espanya*. Ariel Geografía. 1194.
* Julio Muñoz Jiménez, Concepción Sanz Herráiz: *Guía Física de España. 5 Las Montañas*. Alianza Editorial, 1995.
Basajarau

**Basajarau**, **Bonjarau** u **Bosnerau** ye como se le diz en as vals d'Ansó, Tena y Broto a o "*Sinyor d'as selvas*", personache d'a mitolochía altoaragonesa.

Basajarau ye un bigardo de pelo largo que le tapa toda a esquena y que aduya y proteche a pastors y rabanyos d'as tronadas y as fieras d'as selvas. Si os rabanyos lo sienten, lo saludan fendo sonar as suyas esquillas.

Cuan dondia por as selvas deixa unas pisatas estranias. En una d'ellas se puede reconoixer un piet humán, pero l'atra ye redoldiata como a tronca d'un arbol. Diz a falordia, que como os diaples, o Basajarau quedó coixo dimpués de perder a guerra en o cielo y cayer enta a tierra.

En as vals vecinas d'o pireneu navarro y Euskal Herria a iste personache se le diz *Basajaun* (que en basco significa literalment *Sinyor d'os Bosques*).

## Referencias
Helleborus foetidus

l**'Ixarruego**, **chigüerre**, **broixera** u **pan de culebra** (*Helleborus foetidus* (L.)) ye una mata tipicament boscana, amanix en as obagas, d'a familia d'as ranunculacias, que no gosa a superar es 70&nbsp;cm d'altaria.

A diferencia d'altras especies d'ista familia, l'ixarruego ye una planta perenne que vive diversas anyadas, fendo la suya florada per l'usual cuan remata l'hibierno. Ye en ixa epoca cuan libra d'o cabo alto d'o tallo una agrupación de flors mui gran (plega ta fer a mesma mida que la resta d'a planta) de color verda u amariella, d'a cual en a fabla popular se'n diz *didals de bruixa* per a caracteristica forma de campanetas d'as flors suyas.
l'Ixarruego tien numbrosos usos medicinals, d'entre éls o suc feto en bullir-lo se diz que fa a bien ta as andaderas.

## Galería d'imáchens


108.Ixarruego con flors.JPG|Un **ixarruego** en florata.
Helleborus foetidus0.jpg|a flor de l'ixarruego, dita *didal de bruxa*.


## Referencias
Forato d'as Devotas

O **forato d'as Devotas** u **congosto d'as Devotas** ye un congosto natural en a cuenca alta d'a Cinca que separa la valle de Bielsa y la boca d'a Valle de Chistau d'a resta de Sobrarbe.

A Cinca ye en o suyo paso per astí un río pleno de sals que le i causan una color carateristica, d'entre turquesa y blanca, y ta cuan amaneixe d'o forato (en o Entibo de La Infortunada) y prene las auguas de l'Irués, emprencipa a fer-se-be menos notoria a elevada dureza de l'augua. A razón d'ixa color no ye si que la presencia de sals de carbonato lixivatas d'as penyas d'a suya cuenca alta, només afeblitas per l'afluyencia d'a Cinqueta (que baixa d'a cuenca pizarrosa de Chistau), chusto en o lugar de Salinas.

## Referencias

## Se veiga tamién
* Silván de Tella.
* Hombre de Mataire.
Queen

**Queen** ye un grupo britanica de rock creyata en 1971 en Londres, formata orichinalment por Freddie Mercury, Brian May, John Deacon y Roger Taylor.

Ta muita chent, Queen puede estar considerato un d'os millors grupos de rock d'a historia y ye reconoixito como o grupo britanica con mas exito d'as tres zagueras decadas.

Destacan por a suya gran diversidat musical, tanto en a parti vocal como instrumental.

## Discografía
* *Queen* (1973).
* *Queen II* (1974).
* *Sheer Heart Attack* (1974).
* *A Night at the Opera* (1975).
* *A Day at the Races* (1976).
* *News of the World* (1977).
* *Jazz* (1978).
* *The Game* (1980).
* *Flash Gordon* (1980).
* *Hot Space* (1982).
* *The Works* (1984).
* *A Kind of Magic* (1986).
* *The Miracle* (1989).
* *Innuendo* (1991).
* *Made in Heaven* (1995).

## Vinclos externos

*  Pachina web de Queen.
Tarba

**Tarba** (*Tarba*  en occitán; *Tarbes* en francés) ye una ciudat d'o departamento francés d'os Altos Pireneus, capital de subprefectura y de cantón, asinas como d'a provincia historica de Bigorra. Tien poco mas de 50.000 habitants y se troba situata a 320 metros sobre o livel d'a mar. Destaca en ella l'edificio molimental d'a seu de Nuestra Sinyora. Poseye un gran parque clamato *Chardín Massey*, asinas como atros menors (*Parque Paul Chastelain*, *Parque Bel Air*), una fuent molimental en a *plaza d'o Marcadieu* y una estatua ecuestre adedicata a lo Mairal Foch.

## Historia
Villa establita en o sieglo III aC, se convertió en colonia romana baixo lo nombre de Tarba. Asolata por os normandos en 840, la recostruyió o Bispe de Bigorra u Tarba. Dende o sieglo XII estió capital condal y mas tardi capital de senescalía. En a Edat Meya yera formata por seis barrios: *a Seu*, *Carrera Llarga*, *Mauburguet*, *Burg Vell*, *Burg Nou* y *Burg Cranc*. En 1569 os protestants cremoron a suya seu, pero o bispe la fació reconstruyir en 1652. En 1790 se convirtió en capital departamental. En Tarbes naixió en 1851 o mariscal Foch, comandant d'os exercitos aliaus en a Primera Guerra Mundial.

## Toponimia
A forma aragonesa d'iste toponimo occitán se troba en a onomastica aragonesa medieval, *Calle del Forno de Tarba* en a Zaragoza d'o sieglo XV, y en antroponimos como *Galacián de Tarba*, *Don Ramón de Tarba*.

Como colonia romana y foco de romanización en tierras d'os aquitals arredol de Tarba bi ha toponimos rematatos en -án testimonio d'una romanización inicial y toponimos rematatos en -ac testimonio d'una romanización mes tardana de caracter galorromance.

## Ciudaz achirmanatas
*  Uesca (Aragón), 7 de mayo de 1964.

## Vinclos externos
Obrint Pas

**Obrint Pas** ye un grupo de musica en catalán procedent d'a ciudat de Valencia (País Valenciano). A suya musica ye una fusión de rock, hardcore, ska y reggae con melodías tradicionals en as cuals destaca a chuflaina. As suyas parolas tratan temas diversos, encara que prenen protagonismo os que chiran arredol de cuestions como a independencia, o socialismo u a esfensa d'o catalán.

## Discografía
### Discos
* *La revolta de l'ànima* - 1997
* *Obrint pas* - 2000
* *Terra* - 2002
* *La flama* - 2004
* *En moviment* - 2005
* *Benvingut al paradís* - 2007
* *Coratge* - 2011

## Vinclos externos
* Pachina oficial
* Grupo MSN siguidors d'Obrint Pas
Roan

**Roan** (en francés *Rouen*) ye una ciudat francesa, capital de Normandía y d'o departamento d'o Sena Maritimo.

## Toponimia
En fuents clasicas ye documentau como *Ratomagos*, latinizato como *Rotomagus*. En textos medievals aragoneses s'escribe *Roan*, tamién en textos navarros de l'aria de Sangüesa.

## Historia
En agosto de 856, una flota de vikingos daneses espulló la ciudat, en remontando lo río Sena.

## Demografía

## Museus
* O *[[Musée des beaux-arts]]* ye o museu d'arte d'a ciudat.
* O *[[Museu maritimo, fluvial y portuario de Roan|Musée maritime, fluvial et portuaire]]* ye o museu sobre a historía d'o puerto y a navegación.

## Localidaz achirmanatas
* 1966: Hannover  (Alemanya).

## Referencias

## Vinclos externos

* Web d'a ciudat
* Office de Tourisme
Plutón (astronomía)

:*Iste articlo ye sobre a [[planeta nana]] dita *'Plutón** situada en o **sistema solar**. Ta atros usos se veiga [[Plutón]]''.



**(134340) Plutón''' (simbolos: , ) ye una planeta nana d'o sistema solar. Tien un diametro de 2302&nbsp;km y suya orbita tien un radio entre 4.300.000.000 y 7.300.000.000&nbsp;km (29-49 UA). O suyo nombre procede d'o dios romano Plutón (Hades en a mitolochía griega).

## Cheolochía
As planas d'a superficie de Plutón son composadas por mas d'o 98 por ciento de chelo de nitrocheno, con trazas de metano y monoxido de carbonio. O nitrocheno y o monoxido de carbonio son mas abundants en a cara alexada de Caront (arredol de 180 ° de longaria), mientres que o metano ye mas abundant amán d'os 300 ° este. As suyas montanyas son feitas d'augua chelada.

## Atmosfera
Plutón poseye una atmosfera extremadament tenue, formada por nitrocheno, metano y monoxido de carbonio, que se conchela y colapsa sobre a suya superficie a medida que a planeta s'aluenya d'o Sol.

## Satelites
O suyo prencipal satelite ye Caront. Atros satelites son Nicte, Hidra, Kerberos y Styx

## Exploración
A nau espacial New Horizons realizó un sobrevuelo de Plutón o 14 de chulio de 2015, convertindo-se en a primera y, dica a calendata, a sola nau espacial en fer-lo. Entre o suyo breu sobrevuelo, New Horizons realizó medicions y observacions detalladas de Plutón y as suyas lunas.

## Referencias

## Vinclos externos
Mitolochía catalana

A **mitolochía catalana** ye o conchunto de leyendas, falordias y mitos que s'han explicau mientres cheneracions en Catalunya. Como a mayoría de mitolochías, os mitos han plegau dica nusatros por tradicion oral.

## Sers mitolochicos catalans
Museu maritimo, fluvial y portuario de Roan

O **Museu maritimo, fluvial y portuario de Roan** (en francés; *Musée maritime, fluvial et portuaire de Rouen*) ye o museu sobre a historia d'o puerto de Roan.

## Vinclos externos
* Web d'o museu.
Jarrai

**Jarrai** ye una organización chovenil establita en o País Basco en 1979, y que o Tribunal Supremo declaró como organización terrorista vinclata a ETA o 19 de chinero de 2007, correchindo a sentencia de l'Audiencia Nacional de chunio de 2005 que heba considerato a la organización y a os suyos miembros como *asociación ilícita*. A calificación de *terrorista* a ista organización viene a dar continuidat a lo camín encetato dende fa anyos d'ilegalización de todas as organizacions d'a ezquierda *abertzale*, por estar declaradas por a chusticia como parti d'o tarabidau d'ETA.
Osco

L**'osco** estió una luenga indoeuropea, perteneixient a lo grupo de luengas italicas, fablata en a parte centro-meridional d'a peninsula italica mientres parte d'Antigüedat.

## Eixemplos d'inscripcions oscas (o ''Cippus Abellanus'')

:
:
:
:
:
:herekleís fíísnam amfr
:et, pert víam pússtíst
:paí íp íst, pústin slagím
:senateís suveís tangi
:núd tríbarakavúm lí
:kítud. íním íúk tríba
:rakkiuf pam núvlanús
:tríbarakattuset íúk trí
:barakkiuf íním úíttiuf
:abellanúm estud. avt
:púst feíhúís pús físnam am
:fret, eíseí tereí nep abel
:lanús nep núvlanús pídum
:tríbarakattíns. avt the
:savrúm púd eseí tereí íst,
:
:
:
:
:
:
:
:
:
Breca de Roldán

A **breca de Roldán** (*Brèche de Roland* en francés, *Brecha de Rolando* en castellano) ye un cuello estreito situato en o macizo d'as Tres Serols, entre Aragón (Ordesa) y o Biarn (Gavarnie). Ye a muga entre o Parque Nacional d'Ordesa y d'as Tres Serols y o Parque Nacional d'os Pireneus.

Diz a leyenda que Roldán, caballero de Carlos Magno, fuyiba d'os musulmans dezaga d'a redota que tenioron os exercitos francos en Roncesvals cuan tornaban de Zaragoza. Ferito de muerte, quereba tornar ta la suya patria, Francia y consiguió plegar ta Ordesa. Un muro de piedra y chelo le deseparaba d'o suyo país. Roldán allora prenió a suya espata, Durendart y la arrulló contra ixe muro. A espata dimpués de recorrer bels mils de metros enta lo cinglo, lo trescruzó, fendo-ie un gran forato en meyo. D'ista traza os uellos de Roldán podioron veyer o suyo país por zaguera vegata antis de morir. Tamién tornó ta Francia a suya alma, que simbolicament pa un guerrero ye en a espata.

Se troba atros toponimos formatos con a base pareixita "breca" en masculín en os Alpes, como *brec* en occitán (Brec de Chambeyron), y *bric* en arpitán y piemontés (*[[Bric Rosso]]*).

## Se veiga tamién
* Salto de Roldán.

## Referencias
Alto Marne

**Alto Marne** (52) (en francés *Haute-Marne*) ye un departamento francés situato en a rechión de Gran Este. Debe o suyo nombre a o río Marne.
Marne

:*Iste articlo ye sobre o *'departamento francés** de **Marne**. Se veiga [[río Marne]] ta o río d'o mesmo nombre.''

**Marne*' ye un [[Departamentos de Francia|departamento]] d'o nord-ueste de [[Francia]], que prene o suyo nombre d'o [[río Marne]], que tien una compleganza que incluye o territorio d'o departamento. Fa parte d'a [[Rechions de Francia|rechión]] de [[Gran Este]].

A suya [[Población humana|población]] ye de 565.229 habitants ([[1999]]) en una [[superficie]] de 8.162 [[km²]], con una [[densidat de población]] de 69 hab/km².

Fan parte d'o departamento 5 [[districtos de Francia|districtos]], dividitos en 44 [[Cantons de Francia|cantons]] y 619 [[Comunas de Francia|comunas]]. A [[Capital (politica)|capital]] u *préfecture* de Marne ye [[Exalons]] (d'antis mas dita *Châlons-sur-Marne*). As capitals de districto u *sous-préfectures* son [[Épernay]], [[Rems]], [[Sainte-Menehould]], y [[Vitry-le-François]]. O president d'o [[Consello Cheneral de Marne]] ye [[René-Paul Savary]], d'a *Union pour un Mouvement Populaire''.

Marne estió o escenario de dos batallas. A primera batalla estió o punto d'inflexión d'a Primera Guerra Mundial, en 1914. A segunda batalla se desembolicó cuatre anyos dimpués, en 1918. Antiparte, en a localidat d'Exalons bi habió tamién dos batallas, a batalla d'os Campos Catalaunicos en 274 y amás conoixita batalla d'os Campos Catalaunicos en 451.

## Molimentos

* Rems: Seu de Rems, una seu d'o sieglo XIII en estilo gotico, Patrimonio d'a Humanidat.
* Rems: Palacio de Tau, d'o sieglo XVI, Patrimonio d'a Humanidat.
* Rems: Basilica de Saint-Remi, d'os sieglos XI-XV, en estilos romanico y gotico, Patrimonio d'a Humanidat.
* Exalons: Seu d'Exalons, d'os sieglos XI-XVI, en estilos romanico y gotico.
* Exalons: Museu d'o claustro de Notre-Dame-en-Vaux, un museu d'arte medieval.

## Vinclos externos
*  Pachina web oficial d'o Departamento de Marne.
Sonorización dezaga de liquida en aragonés

A **sonorización dezaga de liquida en aragonés** se produce cuan as consonants xordas que van dezaga liquida (*N*, *R*, *L*) sonorizan. Bel autor considera que tiene relación con o mesmo fenomeno fonetico que se troba en palabras bascas d'orichen latino.

As sonoras que van dezaga liquida N, R, s'enxorden sobre tot en o sector de Torla-Broto-Vio-A Solana-Tena:

## Grupo -MP- > -mb-
**[[Campo (cheografía)|Cambo]]* en Panticosa, Torla, Oto, Broto, Buesa, Fanlo, Buisán, Yosa.
**[[Trampa|Tramba]]* en Torla.
**[[Embolla]]*: ampolla.

## Grupo -NT- > -nd-
**[[Planta|Planda]]* y *Punda* en Vió y Panticosa.
**[[cantal|Candal]]*, *[[sentimiento|sendir]]*, *[[fuent|fuande]]*, *[[puent|puande]]*, *undar*, nomás que en Vio.

## Grupo -NK- > -ng-
**[[Blanco|Blango]]*, *[[banco|bango]]*, *[[chunco|chungo]]*.
**[[Barranco|Barrango]]*, *[[palanga]]*, *cingüenda* (en panticuto).
**[[Tranco|Trango]]*, *[[Tranca|tranga]]*, *[[tronco|trongo]]*.

## Grupo -LT- > -ld-
**[[altaria|Aldo]]*, *[[rete|buldorín]]*, *[[salto|saldo]]*,

## Grupo -RT- > -rd-
**[[Suerte|Suarde]]*, *[[sangardana]]*, *[[xordica]]* (y a variant *[[chordica]]*, con cheada).

## Grupo -LP- > -lb-
**[[Tauba]]* (de *Talpa*, en Sallent de Galligo).

## Grupo -RK- > -rg-
**[[Forcancha|Forgancha]]*.

## Relacions con atras zonas
Este fenomeno ye caracteristico huei de l'aragonés central, y se crei que tien relación con o substrato basco-aquitano que estió present en l'alta Edat Meya, y fácil que dende o sieglo II aC.

* (latín) MONTIS > (basco) *mendi*
* (latín) JUNCUS > (aragonés central) *chungo*

Se troba en palabras bascas d'orichen latín: *abendua* (aviento), *mendi* (mont). Como se troba en basco y en aragonés central ye lochico pensar que se produciba en aragonés occidental, y de feito n'i trobamos repuis: *espelunga*. Tamién bi n'ha restos en o Semontano y mesmo en Selgua (*chungareta*).

En textos latinos medievals con elementos romances mos trobamos *Boldagna* pronunciau */Boldanya/*, *Ordolés*, *Andregoto* (antroponimo *[[Entregoto]]*), *Cinga* ("Cinca"), *esplunga*, *frangas*, *rangura*, *palanga*, *frangum*, *zangato*.

Os restos que'n trobamos en o Baixo Aragón (*jungo*/*chungo*, *bringo*, *forgacha*), pueden estar producto d'a repoblación con sobrarbeses. Ye curioso o nombre de l'ave esteparia algaraván en a Ribera Baixa d'Ebro, o cual puet tener atras explicacions (C > G como en *guchiello*, *[[gayata]]*) y dimpués adición d'articlo arabe *al*.

## Referencias

## Bibliografía
*  Anchel Conte et al. *[[El aragonés: identidad y problemática de una lengua]]*. Colección Aragón. Librería general.
*  Chabier Tomás Arias. *[[El aragonés del biello Sobrarbe]]*. Instituto de Estudios Altoaragoneses, 1999. ISBN 84-8127-095-4